
MÁNYA ANNA: 
Maruszinka rózsája 


Hajdanában élt egy dúsgazdag török úr. 
Hatalmas várának termeiben töméntelen 
arany-ezüst edény, drága keleti szőnyegek, 
istállóiban táltosoknak beillő remek paripák 
hirdették gazdagságát. Virágoskertjéhez ha- 
sonló se volt senkinek az országban. Bazsali- 
kom, zsálya, madármályva, csokros viola, 
bársonyos boglárka virított benne ezer szín- 
ben. De legféltettebb kincse egy rózsatő 
volt, melyet messze földről kapott aján- 
dékba azzal az üzenettel, hogyha jól vigyáz 
rá, nagy-nagy szerencsét hoz. 

A vár urának különös gondja volt a rózsa- 
tőre. A főkertésznek naponta jelentenie kel- 
lett: hogyan érzi magát a virág, hány bim- 
bója, hány levélkéje van, eső, szél nem 
tépázta-e, nem ártott-e meg neki valami. 

Egy napon mégis nagy baj történt. Maru- 
szinka, a kertben gyomláló szolgálóleány 
véletlenül letört egy ágacskát a rózsatőről. 
A főkertész tüstént jelentette az esetet. 
Nagy haragra lobbant a vár ura, megparan- 
csolta: vesszőzzék meg a leányt, és űzzék ki 
a várból. 

Látta, hallotta mindezt a várúr délceg fia, 
Ahmed. A leány jajongására kardjához ka- 


SÓTI KLÁRA rajzai 
A 


pott, s bizony apjára ront, ha édesanyja meg 
nem akadályozza ebben. 

Alkonyodott, majd sötétség borult a várra. 
Mikor az ezüst hold is nyugovóra tért, csu- 
pán a csillagok szórták aranyló fényüket, 
Ahmed fekete köpenyt borított drágakövek- 
kel ékesített ruhája fölé, és kiosont a vár 
kertjébe. Térült-fordult, aztán oly zajtalanul, 


akár egy könnyű szellő, leggyorsabb pari- 
pája hátára kapva kirepült a vár hátsó kapu- 
ján. 

Repült a táltos ló, meg sem állt, csak 
a szegények lakta kunyhók során. Ahmed 
halkan kopogott az egyik kis ablakon: 

— Maruszinka! Maruszinka! 

A szólítás halkabb volt, mint Ahmed szí- 


vének dobogása, de máris nyílt a kis ablak. 

— Ezt hoztam neked, kedvesem, vigaszta- 
lásul a bántalmazásért — mondta Ahmed, és 
átadta Maruszinkának, amit a köpenye alatt 
rejtegetett. 

Látja másnap a vár ura, hogy hiányzik 
kertjéből a szerencsét ígérő rózsatő. Arca 
bíborszínűre változott, iszonyú haragjában 
indulata nem ismert határt. Börtönbe vet- 
tette a főkertészt, katonáinak pedig megpa- 
rancsolta, tüstént kerítsék elő azt, aki a ró- 
zsatövet elrabolta. 

— Én vagyok a tettes, apám! Akit meg- 
verettél, annak vittem el a rózsát — állt elő 
bátran Ahmed. 


mi S Börtönbe veled, átkozott! — kiáltott 


§ ura, s kiadta a parancsot: hajnal hasad- 
tára élve vagy halva hozzák elébe Maruszin- 
kát és a rózsát. 

De mire a piros hajnal hasadt, Maruszinka 
és Ahmed már messze-messze jártak, a por 
is rég elült lovaik gyémánt patkói nyomán. . . 

Mi történt a rózsatővel? 

A mese szerint kézről kézre vándorolt 
a szegény emberek között, rejtette, védel- 
mezte mindenki. Majd egy hollófekete hajú 
szép leány elültette a Marica folyó völgyé- 
ben. A rózsatő jól érezte magát, egyre erő- 
södött, terebélyesedett, s lassanként elbo- 
rította Bulgária napos domboldalait. 


B. RADÓ LILI: 


ÖNTÖZÉS 


Mennyi tarka, nyíló virág! 
Minden száron kettő-három. . . 
Kertecskémet reggel, nyáron, 
kis kannámmal végigjárom. 


Ki is nyílik mind a bimbó: 

kékek, sárgák, csöpp lilák. . . 

— Köszönjük, hogy megöntöztél! — 
nevet rám a sok virág. 

8 CSERÉP ILDIKÓ, 7 éves, 
CSOMA ZSUZSANNA, 8 éves, Kaba Aj áj 

NWEGROSZTA KORNÉLIA, Eger 

Sagazolas Káző 

Ugye szépek ezek a képek? 
Ceruza-forgácsból készítették 
őket a gyerekek; a hegyezés 
közben lehulló faforgács színe, 
formája kínálta az ötleteket. 
Akinek tetszik, készíthet magá- 
nak hasonlót. 


RICHTER INGRID, 4 éves, Sárosd 


NEM VAGYOK OTTHON 


A kismacska vendégségbe indult a kisku- 
tyához, de már félúton összetalálkoztak. 

— Szervusz — köszönt a kiskutya —, 
hová mégy? 

— Vendégségbe hozzád. 

— Milyen kár, hogy nem vagyok otthon! 

— Hát hol vagy? 

— Hozzád mentem vendégségbe. 

— Értem — felelte a kismacska. — Csak- 
hogy én sem vagyok otthon. 

— Hát te hol vagy? 

— Hozzád mentem vendégségbe. 

— Milyen kár, hogy egyikünk sincs ott- 
hon — mondta a kiskutya —, most mit csi- 
náljunk? 

— Várnunk kell egy kicsit — sóhajtott fel 
a kismacska. — Játsszunk egy keveset az 
udvaron, hátha azalatt valamelyikünk hazaér. - 


a 2na 
keltelkel 


LEFELÉ KÖNNYEBB 


A kiskutya megint vendégségbe ment a 
kismacskához. Alighogy felért a padlásra, 
leült pihenni. Még a nyelve is lógott a fáradt- 
ságtól. 

— Miért lógatod a nyelved? — kérdezte 
a kismacska. 

— Nagyon elfáradtam — hangzott a vá- 
lasz. — Magasan laksz, nehéz hozzád fel- 
jönni. Máskor inkább te gyere le hozzám! 
Neked könnyebb. 

— Miért lenne könnyebb nekem? 

— Mert te az emeleten laksz, én pedig 
a földszinten. Hozzád fel kell mászni, hoz- 
zám meg csak egyszerűen le kell jönni. 
Lejönni mindig könnyebb, mint felmászni, 
nem igaz? 

— Igaz — felelte a kismacska —, de azért 
nem egészen így áll a dolog. 

— Pedig így van. 

— Várj csak, hadd gondolkozzam egy ki- 
csit. 

— Ugyan, mi gondolkozni való van ezen? 

— Nincs igazad — szólt a kismacska. — 
Lefelé valóban könnyebb, de elfelejted, hogy 
nekem aztán újra fel kell jönnöm a padlásra. 

— Akkor is nekem van igazam — mondta 
a kiskutya. — Visszamenned nehezebb, de 
jönni akkor is neked könnyebb. Mégiscsak 
te gyere hozzám! 


. GRIGORIJ OSZTYOR meséi, fordította TÓTH ANIKÓ 

Osztrák népdal, WEÖRES SÁNDOR verse 


Járjatok körbe, és énekeljetek! Egy gyerek a körön belül jár, a többiekkel ellenkező irányban. Köcsögben, bögrében vagy dobozban 
babszemeket, golyókat, kavicsokat zörget. Az utolsó hangnál valakinek odaadja a köcsögöt. A dalt újra kezditek, most a 

Jön egy vatzú a malomba kit - koti - Pair! Karlengetéssel utánozzátok a MNARA A , kiti-kati-katt"-ra ötöt tapsoljatok 
Buxnat önt fel a gatatta, kiüti - katt - kak! Öntsétek ki a búzát! . minden sor végén. 
[ívzkak amióta tpukodka kiki - koatw - kakt ! Szitáljátok a lisztet! i s be 

Giurva ült (ez a szakoktol kiüti - kati - katt! Üljetek a zsákokra, guggoljatok le! a Két 

Hopp. 2oy G1usx.lee kövérkazza. kitü - katt - kodt ! Ugorjatok fel a guggolásból! 0 

Te vakot Ká Hő kati - katt! A vállatokon zsákot cipelve járjatok körbe! § 


h Vé 


Lehet úgy is játszani, hogy körbe járva énekelitek a dalt, egy gyerek 
középen , repül", ő a varjú. A ,kiti-kati-katt"-ra mindenki megáll, 
és ötöt tapsol. A további verssorokhoz a , varjú" választja ki a há- 


rom gyereket, akik eljátsszák a tyúk, a gúnár és a kacsa szerepét. 3 
Rajzold le és küldd el Dörmögőnek: milyen állatok szerepel-. 
nek ebben a játékban? 


,tallérokat" : 
kiválasztott gyerek jár a körben, és Így megy a játék tovább. 


A következő dalt is énekeljétek és játsszátok el! 


GÁBOR ÉVA rajzai 


levteskez) 
kv eltelkelse] 


MAKK MARCSI JÁTÉKÖTLETE: 


vert 


Zsebkendővadászat 


Egy lazán összegyűrt, tiszta papírzseb- 
kendőt dobj a földre. Térdelj le, kul- 
csold össze a kezedet a hátad mögött, 
hajolj előre, és vedd fel a fogaddal 
a zsebkendőt, a legmagasabban álló 
csücskénél fogva. (Ne érintsd a száddal 
a földet!) Jól feszítsd meg az izmokat 
a combodon, fenekeden, nehogy orra 
bukj! DEMETER RÓZSA 


AAA 


Bölcs Palkó kis deákgyerek itt a szomszéd- 
ban. Az igazi neve Piros Palkó. Bölcs Palkó- 
nak csak én neveztem el. Azért, mert értel- 


mes, nyílt eszű fiúcska, öröm vele beszél- 


getni. 

Hanem azért a minap nem nagy örömöm 
telt benne. Csúnya mulatságot eszelt ki. 
Hólyagot kötött az öreg macskájuk fejére, 
dióhéjcipőt húzott a négy lábára, és így kiöl- 
töztetve fölhajította az óltetőre. 

A szegény állat kétségbeesetten futkáro- 
zott előre-hátra, s olyan keservesen miákolt, 
hogy majd belehasadt az ember füle. Palkó 
azonban csak úgy döcögött a kacagástól. 

— Mit csinálsz, kis szomszéd? — léptem 
oda hozzá. 

— Álarcosbált játszom a macskával. 


MÓRA FERENC: 


— Nagyon nemszeretem játék az ilyen, 
Palkó. Nem álarcosbál ez, hanem állatkínzás. 

— Ó, dehogy! — legyintett a gyerek — 
hiszen a cirmos macska nem madár. 

— Ejnye, de sefüle-sefarka beszéd az ilyen, 
Palkó! — csóváltam meg a fejemet. — Hát 
aztán miért kellene szegény cirmosnak ma- 
dárnak lenni? 

— Azért, mert akkor nem bántanám. Azt 
tanultam az iskolában, hogy a madárkákat 
nem szabad bántani. Gyönyörködtetik is 
az embert, hasznára is vannak. Ott is elpusz- 
títják a hernyót, ahová a gazda oda sem fér- 
het. 

— Jól van, Palkó, ezt szépen megtanultad. 
— No ugye? — villant fel Palkó szeme. — 


a 


PA A KÓ SOMORJAI ÉVA rajzai 


Csakhogy Cirmos nem tud ám énekelni. 
Sem egeret nem tud már fogni, mert mind 
kihullott a foga. Nem lehet neki semmi 
hasznát venni. 

Erre én nem szóltam semmit, csak befor- 
dultam a kamrába, és kihoztam egy zabos 
tarisznyát. 

— No, gyere ide, szomszéd! 

— Mi lesz ebből, bácsi? — meresztette 
Palkó a szemét nagy ijedten. 

— Hát azt kérdezem, tudsz-e olyan szé- 
pen énekelni, mint a kanári madár? 

— Nem én! — hüledezett Palkó. 

— Sebaj. Hát haszna van-e belőled valaki- 
nek? Tudsz-e már segíteni apádnak kenyeret 
keresni? 


— Nem én! 

— No gyere, akkor hadd húzzam a fejedre 
ezt a zabos tarisznyát, aztán indulj a házte- 
tőre! 

Láttam, hogy Bölcs Palkó nagyon meg volt 
ijedve. 

— Bácsi kérem, hiszen nem bántok én 
senkit! 

— No látod, fiam — mosolyogtam el ma- 
gam —, Cirmos sem bánt senkit. Okos em- 
ber jól bánik azzal az állattal, amelyiknek 
hasznát veszi, és kíméletesen bánik azzal, 
amelyik kárt nem tesz. 

Palkó bizonyosan megértette, amit mond- 
tam. Abból látom, hogy azóta mindig tejes 
a Cirmos bajusza. 


2 
vegyen 

Vízhatlan kiscsónak 


Aki vízparton lakik vagy nyaral, tudja, hogy 
milyen jó játék a papírcsónak. Egy baja van 
csupán: hamar átázik. Most olyan játékcsóna- 
kot mutatunk be, amely naphosszat ringatóz- 
hat a vízen, mégsem ázik át. Egy zacskó , Sió" 
gyümölcslé szükséges hozzá és egy olló. 

Ha megittad a zacskóból a gyümölcslevet, 
vágd le a zacskó tetejét, mosd ki a zacskót, 
aztán vágd körül az alját, úgy, ahogy rajzunk 
mutatja. Az alsó csücskök kerekítésénél ügyelj 
arra, hogy az ollóval mindig a hegesztés vonala 
mellett haladj; ne vágd át! A hajócska közepét 
kemény papírral merevítheted, ez lesz a pad. 


AAA 


Érelkelkelkeltelk A 


zegyütyit GAZDA 


Volt egyszer egy ember, unos-untalan 
morcos volt és rosszkedvű. A felesége soha 
nem tudott kedvére járni a házi munkában. 
Egy nap szénaaratásból hazajövet is szórta 
az asszonyra a szitkokat. 

— Édes uram, ne bosszankodj — mondta 
az asszony. — Holnap majd megfordítjuk 
a dolgot, én megyek ki a rétre kaszálni, te 
pedig itthon végzed a munkát a ház körül. 

Nem talált az ember ezen semmi kivetni- 
valót. 

Másnap aztán az asszony már kora reggel 
a vállára vette a kaszát, és indult a rétre. 
Az ember meg hozzálátott a házi munkához. 


2AADAA 
Kelkelkelkelkrel 


Norvég népmese, fordította és feldolgozta: N. BALOGH ANIKÓ 


Először is vajat köpült, de alig kezdett bele, 
máris megszomjazott, és lement a pincébe 
sörért. Amint a sört csapolja, hallja, hogy 
a disznó betévedt a házba. A hordó csapjával 
a kezében azonmód szaladt vissza, nehogy 
a disznó felborítsa a vajköpülő dézsát, de 
már késő volt, mert a disznó már vígan szür- 


csölte a padlón szétfolyt tejszínt. Méregbe 


gurult erre az ember, feledte már a sörös- 
hordót, és iramodott a disznó után, amilyen 
gyorsan csak tudott. Akkor jutott eszébe, 
hogy a söröshordó csapja még mindig a kezé- 


ben van, de mire visszaért a pincébe, a sör 
mind kifolyt a hordóból. 


Ment le újra a kamrába, talált is annyi tej- 
színt, hogy kezdhetett újra vajat köpülni, 
szerette volna, ha ebédig elkészül vele. 

Egy idő után eszébe jutott, hogy az egyik 
tehenük az istállóban maradt étlen-szomjan, 
pedig már későre járt az idő. Túl messze 
van a legelő, gondolta, aztán arra gondolt, 
miért ne legelhetne a tehén a háztetőn. 
A háztető tőzeggel volt borítva, és sűrű fű 
nőtt rajta. A ház egy meredek hegyoldalnak 
támaszkodott; az ember úgy gondolta, desz- 
kát rak a háztetőre, és atehén majd arról fel- 
sétálhat. A köpülődézsát viszont nem merte 
volna szem elől téveszteni, mert a kisgyerek 


ott csúszott-mászott a földön, és még felbo- 
rította volna. Fogta hát a dézsát, és a vállára 
vette. A tehenet viszont itatni kellett, mi- 
előtt a háztetőre megy. Fogott hát egy vöd- 
röt, hogy vizet húzzon a kútból, rá is csur- 
gott a tarkójára a tejszín, amikor a vödörért 
nyúlt. 

Közeledett az ebédidő, a vaj meg még 
mindig nem volt sehol. Eszébe jutott akkor, 
kását kéne főzni. Odatett egy lábas edényt 
a kandallóban a tűzre. Akkor ötlött eszébe, 
hogy a tehén megcsúszhat a tetőn, leesik, 
és lábát törheti. Felment hát, hogy megkösse 
a tehenet. A kötél egyik végét az állat nya- 
kára kötötte, a kötelet a kéményen át leen- 
gedte a kandallóba, és a másik végét a saját 
lábához erősítette. Közben a víz is felforrt, 
ideje volt megfőzni a kását. Amint keveri 
az ételt, hát a tehén mégis leesett a tetőről, 
magát az embert pedig a kötél felhúzta 
a kéménybe. A tehén ott himbálódzott ég 
és föld között, se fel, se le. 

Nem győzte már az asszony kivárni, mikor 
jön az ura az ebéddel. Végül belefáradt és 
hazament. Akkor látja, mi van a tehénnel. 
Fogja hát a kaszát, és szétvágja a kötelet. 
Az ember egy szempillantás alatt lebukfen- 
cezett a kéményből, s amint az asszony 
a házba lépett, ott találta az embert, fejével 
a lábas edény kellős közepében. 


GÁBOR ÉVA rajzai 


TŰZOLTÓKOCSI ESA ttísátsi ő saítlllksei 


Vágd körül a kocsit, a tűzoltókat és a kocsi két ajtaját a kerekekkel, aztán hajtsd félbe 
a létrát a szaggatott, fekete vonalon. Ragaszd mindkét ajtó alját, oldalait kerekestül a ko- 
csira a pöttyözött helyeken, úgy, mint egy zsebet. Ebbe ülteted majd a tűzoltókat. De előbb 
még ragaszd egymáshoz a kocsi két belső, fehér oldalát az ajtók széléig. Ne tovább! Innen 
hajtsd egy kissé kifelé az oldalakat, így a kocsi megáll a kerekein. Hátul, a két kiálló kampóra 
csavarj egy fekete cipőfűzőt, ez lesz a tömlő. Tehetsz a létrára hosszabbító részt is. Vágd ki 
a kiegészítést, és erősítsd milton kapoccsal a kocsi létrájához a ponttal megjelölt helyen. 


K. M. 


BARCS JÁNOS: 


Csodálatos 
mező-világ, 
dűlők szélén 
búzavirág: — 


S hintáztatva 
virág-fiát, 
széllel táncol 
a bodza-ág. 


FECSKE CSABA: 


HAJNAL 


Pitymallik, a mezőn 

palattyol a fürj 

Búza-érlelő Nap 
földerülj 


Béka-rejtő nádas, 

tövén káka, sás — 

Zöngicsélve száll egy 
vaddarázs 


Fodros lapu-szoknya 

árnyán kicsi gyik, 

hajnal harmatában 
most fürdik 


STUIBER ZSUZSA rajza 


Játsszunk. 
most együtt! 


Kedves Szülők, Nagyszülők, 
kedves Felnőttek! 


Ebben a játékban csaknem minden kori 
solvasónknak", 3—4—5 éveseknek is talál 
hatnak feladatokat. Most a színekkel játszunk 
A színeknek és nevüknek pontos ismerete bővíti 
a gyerek szókincsét, fejleszti kifejezőképességi 
a beszédben és rajzban egyaránt; a színek 
biztos ismerete még az iskolai matematika 
tanulást is könnyíti. De egyszerűen játéknak 
sem utolsó. 

A túloldali kisebb képen egy sor tárgyat 
mellette pedig a tárgyaknak megfelelő szín 
mintákat láthatnak; a gombfestékhez hason 
lókat. A másik képen egy játszótér: külön 
böző színű virágok, léggömbök, kék ég 
fehér bárányfelhők; felnőttek, gyerekek. 

Két testvérrel is játszhatnak együtt. A ki 
sebb gyerekkel először a tárgyakat ismertes 
sék fel, azután a tárgyak színeit. A nagyob 
gyerek az azonos színű tárgyak segítségi 
nélkül is megnevezheti a gombfesték szí 
neit, a kicsi viszont a piros cseresznyét, a zölt 
levelet, a lila virágot, a fekete tollat, a barni 
vadgesztenyét vegye sorra és így tovább. 


. —— A nagyobb képen látható tárgyakról, virá- 
.  gokrólés színeikről felváltva kérdezzékagye- 


. . rekeket: türelmesen, helyesen megválasztva 
. és váltogatva a könnyebb és nehezebb kér- 


ai . déseket a kisebb és nagyobb gyerek között. 
. — Az alábbi kérdésekkel vagy hasonlókkal se- 


a gíthetik a színek pontos ismeretének és a 


. — színérzéknek kialakulását: Milyen színű a fű 
. és a fa levele? Hát a fatörzs? Keresd ki a piros 
és a sárga virágokat! Milyen színűre festették 


——— a kerítést? A kacsás meg a nyuszis lufi milyen 
—— színű? És a kisfiúé? Válaszd ki a bácsi rózsa- 


— színű léggömbjét! Te milyen színűt szeretnél 


a magadnak? Mutasd meg a képen azt a színt 


egy másik tárgyon! Nézd csak, hogy süt 


a 

a napocska! Milyen színe van az égboltnak? 
Hát a bárányfelhőnek? 

Kérdéseket tehetnek fel a mama, a lég- 
gömbárus bácsi és a gyerekek ruhadarabjai- 
nak, zoknijának, cipőjének színére vagy 
a festett padra vonatkozóan. Többször is 
kérdezzenek ugyanarról a színről, más-más 
tárgyaknál. 

Ha , elfogytak" a kép színei vagy a felnőtt- 
nek a játékra szánt ideje, kérjék meg a gye- 
rekeket, hogy rajzoljanak vagy fessenek előre 
meghatározott, különböző színű pöttyöket, 
labdát, virágot vagy bármi mást. De előbb 
mutassák meg a színkezelés egyik érdekessé- 
gét, a színkeverést. A festéket úgy kever- 

jük, hogy egy kis edénybe egy nagyon kevés 
vizet öntünk, a vízbe beleteszünk egy kis 
festéket, összekeverjük a vízzel, azután a má- 
sik festékből is teszünk bele egy keveset, 
és azzal is összekeverjük. Mindig nagyon ke- 
vés festéket keverjünk a vízbe, hozzátenni 
később is lehet. Például: ha kék festéket 
sárgával keverünk — zöld lesz belőle, ha 
sárgát pirossal, — narancsszínűt kapunk, ha 
sötétkéket fehérrel, akkor világoskéket, ha 
kéket vörössel, akkor lila színt nyerünk. Így 
néhány festék keverésével több színt lehet 
előállítani. 

Biztos, hogy szórakoztató és hasznos játék 
lesz a mostani is. R. K. 


GYÁRFÁS ENDRE: 


DÖRMÖGŐÉK ÉS A FÜRJEK 


— Sárgul már a búzatábla. 
Készülődjünk aratásra! 

— mondja Brummogó Balázs, a 
Dörmi-bocsok bácsikája. 
Körülötte ott sündörög 
léggömbjével a két kölyök, 

s a róka, a jóbarát. / 
A ravaszdi indul éppen. ij (11 
— Hová sietsz? — kérdik szépen!) , 
— Nem vár meg a vacsorád? 1! !h4 
Róka koma csak somolyog, s 

s a búzába besompolyog. 

— Gyanús ez a nagy sietség — 
brummog Berci, s hívja öccsét: 
— Nyergeljük meg a szelet! 
Kapaszkodj a madzagba, 

száll a léggömb, magasra, 

s repülünk a föld felett. 

jee les tezlezkeztez 
jjelselselsettelketsei 


A búzában megpillantják 
Róka kománk vörös szőrét. . . 
Míg a tábla túloldalán 

indul már az aratógép. 


S mi mozog ott középen: 
búzaszárak tövében? 

Fürj anyó az és a férje, 

no meg három kiscsibéje. 
Pittyognak és csivitelnek, 

nem sejtik a veszedelmet. 
Jobbról Róka foga csattog, 
balról nagy gép vasa csetteg. . . 
Bármelyik ér oda előbb, 

nincs menekvés a fürjeknek. 


— Lyukaszd ki a lufit, öcskös! 


Közelíts a búzaföldhöz! 


F. GYŐRFFY ANNA rajzai 


Balázs bácsi meglátja ezt; 
azon nyomban fékezni kezd. 
Megáll a gép. . . Nagy szerencse: 
nem megy rá a fürjfészekre. 
Túloldalról most ér oda 

a ravaszdi Róka koma. : . 
Két bocsunk áll elébe, 3" pe 

hogy a fészket megvédje. ma 3.072 sm at tg 

hadd arasson bátyánk gépe! 
— kéri Marci Fürj anyótól. 
— Te meg, Róka, érts a szóból: 
jöhetsz hozzánk vacsorára, 
frissen sütött mézesfánkra. 


SÓTI KLÁRA rajza 


A rádióban, televízióban gyakran hallod ezt a szót: Olimpia. Ezt az érdekes, nagy sporttalálkozót 
minden alkalommal más-más országban rendezik meg. A világ minden tájáról a megbeszélt helyre 
érkeznek a legjobb futók, úszók, labdarúgók és még számtalan más sportág játékosai, hogy össze- 
mérjék tudásukat, erejüket. Nagy dicsőség, ha valaki legyőzi valamennyi ellenfelét, és olimpiai 
bajnok lesz! Izgulnak is a játékosok, akik ezúttal egy Misa nevű kedves kis kabalamacit dédelget- 
nek. Remélik, hogy szerencsét hoz nekik. Itt most nagy mackóparádét láthatsz. Melyik közülük 
az olimpiai mackó? Ha megtaláltad, rajzolj le valamit, ami egyedül az övé, és küldd el rajzodat 

K. M. 


Dörmögő Dömötörnek! 


jezlsztez kez dezteztezkezi 
kelrelkelkelkelseítkekel 


